MINT ควัก 381 ลบ.เข้าถือหุ้น 75% ใน “เบนิฮานา โฮลดิ้ง” หวังบริหารร้านอาหารนอกสหรัฐฯ
MINT ควัก 381 ลบ.ส่งบ.ย่อยเข้าถือหุ้น 75% ใน “เบนิฮานา โฮลดิ้ง” หวังบริหารร้านอาหารแบรนด์ “เบนิฮานา” ภายนอกสหรัฐอเมริกา
30 เม.ย. 2561

บริษัท ไมเนอร์ อินเตอร์เนชั่นแนล จํากัด (มหาชน) หรือ MINT เปิดเผยว่า บริษัท เอ็มเอฟจี อินเตอร์ เนชั่นแนล โฮลดิ้ง (สิงคโปร์) จํากัด ซึ่งเป็นบริษัทย่อยถือหุ้นร้อยละ 100 ได้เข้าถือหุ้นในบริษัท เบนิฮานา โฮลดิ้ง จํากัด จํานวนร้อยละ 75 ผ่านการซื้อหุ้นจากผู้ถือหุ้นเดิม โดยมีมูลค่า 12 ล้านดอลลาร์สหรัฐฯ (หรือประมาณ 381 ล้านบาท) เพื่อเป็นเจ้าของและบริหารเบนิฮานาภายนอกสหรัฐอเมริกา
โดยมีทุนจดทะเบียน 16,560,380 ดอลลาร์สิงคโปร์ แบ่งออกเป็น 16,560,380 หุ้น ราคาที่ตราไว้หุ้นละ 1 ดอลลาร์ สิงคโปร์
อนึ่ง บริษัท เบนิฮานา โฮลดิ้ง จํากัด ประกอบธุรกิจร้านอาหาร